**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 6215**

**Λιβαδειά 27/3 /2020**

**ΑΠΟΣΠΑΣΜΑ**

Από το πρακτικό της αριθμ.2020-5ης Τακτικής Συνεδρίασης-Δια Περιφοράς

του Δημοτικού Συμβουλίου Λεβαδέων

Αριθμός απόφασης  **42**

**ΘΕΜΑ: Απαλλαγή από τέλη καθαριότητας , τέλη χρήσης κοινοχρήστων χώρων , τροφεία σε βρεφονηπιακούς/παιδικούς σταθμούς και δίδακτρα μαθητών Δημοτικού Ωδείου.**

Στη Λιβαδειά σήμερα την 23η Μαρτίου 2020, ημέρα Δευτέρα και ώρα 11:00 π.μ συνήλθε **δια περιφοράς**  το Δημοτικό Συμβούλιο του Δήμου Λεβαδέων βάσει των διατάξεων του άρθρου 10 της από 11/3/2020 Πράξης Νομοθετικού Περιεχομένου (ΦΕΚ Α΄ 55/11-3-2020), ύστερα από την από **5838/19-3-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) ) **καθώς και αυτές του άρθρου 184 παρ. 1,3 του Ν. 4635/2019.**

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 33 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  | ΟΥΔΕΙΣ |
|  | Μητάς Αλέξανδρος |  |  |
|  | Τσεσμετζής Εμμανουήλ |  |  |
|  | Δήμου Ιωάννης |  |  |
|  | Αποστόλου Ιωάννης |  |  |
|  | Σάκκος Μάριος |  |  |
|  | Νταντούμη Ιωάννα |  |  |
|  | Καράβα Χρυσοβαλάντου Βασιλική (Βάλια) |  |  |
|  | Μερτζάνης Κων/νος |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Πούλου Γιώτα |  |  |
|  | Κυπραίος Χρήστος |  |  |
|  | Γαλανός Κων/νος |  |  |
|  | Τόλιας Δημήτριος |  |  |
|  | Καπλάνης Κων/νος |  |  |
|  | Τζουβάρας Νικόλαος |  |  |
|  | Φορτώσης  Αθανάσιος |  |  |
|  | Καράλης Χρήστος |  |  |
|  | Παπαϊωάννου Λουκάς |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Μπαρμπέρης Νικόλαος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Πλιακοστάμος Κων/νος |  |  |
|  | Χέβα Αθανασία(Νάνσυ) |  |  |
|  | Τουμαράς Βασίλειος |  |  |
|  | Σπυρόπουλος Δημοσθένης |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση συμμετείχε και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Ο Πρόεδρος του Δημοτικού Συμβουλίου επεσήμανε ότι η συνεδρίαση λαμβάνει χώρα δια περιφοράς όπως προβλέπεται από τις διατάξεις του άρθρου 184 του Ν.4365/2019 παρ. 1.καθώς και από τις διατάξεις της υπ’αριθμ.55/11-3-2020 ΦΕΚ-Πράξης Νομοθετικού Περιεχομένου άρθρο 10 .

Ο κ. Δήμαρχος έθεσε προς συζήτηση και λήψη σχετικής απόφασης ως εκτός ημερήσιας διάταξης το παρακάτω θέμα :

1. Απαλλαγή Τελών Καθαριότητας και Ηλεκτροφωτισμού για τις επιχειρήσεις που διακόπτουν υποχρεωτικά τη λειτουργία τους λόγω της λήψης προληπτικών μέτρων για την αντιμετώπιση του κορονοϊού COVID – 19.
2. Απαλλαγή Τελών κοινοχρήστων χώρων για τις επιχειρήσεις που διακόπτουν ή περιορίζουν υποχρεωτικά τη λειτουργία τους λόγω της λήψης προληπτικών μέτρων για την αντιμετώπιση του κορονοϊού COVID – 19.

3. Απαλλαγή των τροφείων στους βρεφονηπιακούς /παιδικούς σταθμούς του Δήμου Λεβαδέων, καθώς και των διδάκτρων του Δημοτικού Ωδείου για όσο χρονικό διάστημα παραμένουν κλειστά.

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

Ο κ. Δήμαρχος αιτιολογώντας το κατεπείγον του θέματος ανέφερε ότι σύμφωνα με το άρθρο 37 παρ.8 και 9 της ΠΝΠ 20-3-2020 (ΦΕΚ 68/Α/20-3-2020) με απόφαση του Δημοτικού Συμβουλίου μπορεί να απαλλάσσονται από τα αναλογούντα τέλη για όσο χρονικό διάστημα ισχύουν οι περιορισμοί στις επιχειρήσεις που διακόπτουν ή περιορίζουν τη λειτουργία τους καθώς επίσης να τους δίνεται η δυνατότητα συμψηφισμού με μελλοντικές απαιτήσεις τελών .

Με ομόφωνη απόφασή του το Δημοτικό Συμβούλιο δέχθηκε το κατεπείγον του θέματος σύμφωνα με τις διατάξεις του άρθρου 184 παρ.3 του Ν.4635/2019,και του άρθρου 10 της υπ’αριθμ.55/11-3-2020 ΦΕΚ-Πράξη Νομοθετικού Περιεχομένου, καθώς και σύμφωνα με το υπ’αρ.18318/13-3-2020 έγγραφο ΥΠ.ΕΣ (ΑΔΑ: 9ΛΠΧ46ΜΤΛ6-1ΑΕ), και την συζήτησή του προ των θεμάτων ημερήσιας διάταξης.

Ακολούθως , ο κ. Πρόεδρος έθεσε υπόψη των μελών του Δημοτικού Συμβουλίου την από 23/3/2020 εισήγηση του Δ/ντή Οικονομκών Υπηρεσιών στην οποία αναφέρονται:

*Εχοντας υπόψη:*

*Α) Σύμφωνα με το άρθρο 37 παρ.8 και 9 της ΠΝΠ 20-3-2020 (ΦΕΚ 68/Α/20-3-2020):*

*« 8. Με απόφαση του δημοτικού συμβουλίου, επιχειρήσεις που διακόπτουν ή περιορίζουν υποχρεωτικά τη λειτουργία τους, λόγω των μέτρων αποτροπής της δια*

*σποράς του κορωνοϊού COVID-19 και δεν κάνουν χρήση παραχωρημένου κοινόχρηστου χώρου, σύμφωνα με το άρθρο 13 του από 24-9/20-10-1958 β.δ. (Α΄ 171), μπορεί να απαλλάσσονται από τα αναλογούντα τέλη για το χρονικό διάστημα που ισχύουν οι περιορισμοί.*

*Με την απόφαση αυτή μπορεί να ρυθμίζονται και θέματα συμψηφισμού με μελλοντικές απαιτήσεις τελών, σε περίπτωση που έχουν ήδη καταβληθεί ποσά εντός του διαστήματος απαλλαγής.*

*9. Με απόφαση του δημοτικού συμβουλίου, επιχειρήσεις που διακόπτουν τη λειτουργία τους λόγω των μέτρων αποτροπής της διασποράς του κορωνοϊού COVID -19 μπορεί να απαλλάσσονται του ενιαίου ανταποδοτικού τέλους καθαριότητας και φωτισμού του πρώτου εδαφίου της παρ. 1 του άρθρου 1 του ν. 25/1975 (Α΄ 74), για το χρονικό διάστημα που ισχύουν οι περιορισμοί.*

*Με την απόφαση αυτή μπορεί να ρυθμίζονται και θέματα συμψηφισμού με μελλοντικές απαιτήσεις τελών, σε περίπτωση που έχουν ήδη καταβληθεί ποσά εντός του διαστήματος απαλλαγής.»*

*Β) Σύμφωνα με την 329/2018 απόφαση του Δημοτικού Συμβουλίου περί «Κανονισμού Λειτουργίας των Τμημάτων Προσχολικής Ηλικίας", όπου στο άρθρο 5 προβλέπεται ότι το Δημοτικό Συμβούλιο με απόφασή του μπορεί να ορίζει τις περιπτώσεις απαλλαγής από την καταβολή τροφείων*

*Επίσης σύμφωνα με την 320/2015 απόφαση του Δημοτικού Συμβουλίου περί καθορισμού διδάκτρων στο Δημοτικό Ωδείο, ορίζεται ότι σε εξαιρετικές περιπτώσεις το Δημοτικό Συμβούλιο δύναται με απόφασή του να απαλλάσσει από την καταβολή διδάκτρων τους μαθητές του Δημοτικού Ωδείου*

***Εισηγούμαστε***

1. *Την απαλλαγή από τα τέλη χρήσης κοινοχρήστων χώρων για τις επιχειρήσεις που διακόπτουν ή περιορίζουν υποχρεωτικά την λειτουργία τους , λόγω των μέτρων αποτροπής της διασποράς του κορωνοϊού COVID-19 και δεν κάνουν χρήση παραχωρημένου κοινόχρηστου χώρου, σύμφωνα με το άρθρο 13 του από 24-9/20-10-1958 β.δ. (Α΄ 171) για το χρονικό διάστημα που ισχύουν οι περιορισμοί.*

*Σε περίπτωση που έχουν ήδη καταβληθεί ποσά εντός του διαστήματος απαλλαγής, συμψηφίζονται με μελλοντικές απαιτήσεις των τελών*

1. *Την απαλλαγή από το ενιαίο ανταποδοτικό τέλος καθαριότητας και φωτισμού του πρώτου εδαφίου της παρ. 1 του άρθρου 1 του ν. 25/1975 (Α΄ 74) για τις επιχειρήσεις που διακόπτουν τη λειτουργία τους λόγω των μέτρων αποτροπής της διασποράς του κορωνοϊού COVID-19, για το χρονικό διάστημα που ισχύουν οι περιορισμοί.*

*Σε περίπτωση που έχουν ήδη καταβληθεί ποσά εντός του διαστήματος απαλλαγής, συμψηφίζονται με μελλοντικές απαιτήσεις των τελών*

1. *Την απαλλαγή από την καταβολή τροφείων στους βρεφονηπιακούς /παιδικούς σταθμούς του Δήμου Λεβαδέων για όσο χρονικό διάστημα παραμένουν κλειστοί και δεν παρέχουν υπηρεσίες*
2. *Την απαλλαγή από την καταβολή διδάκτρων των μαθητών του Δημοτικού Ωδείου για όσο χρονικό διάστημα παραμένει κλειστό και δεν παραδίδονται μαθήματα*

Το Δημοτικό Συμβούλιο αφού έλαβε υπόψη του:

* Την από 23/3/2020 εισήγηση του Δ/ντή Οικονομκών Υπηρεσιών
* τις διατάξεις του άρθρου 13 του από 24-9/20-10-1958 β.δ. (Α΄ 171)
* τις διατάξεις του άρθρου 37 παρ.8 και 9 της ΠΝΠ 20-3-2020 (ΦΕΚ 68/Α/20-3-2020)
* τις διατάξεις του πρώτου εδαφίου της παρ. 1 του άρθρου 1 του ν. 25/1975 (Α΄ 74)
* την υπ αριθμ. 405/2019 (ΑΔΑ: 6ΘΜΙΩΛΗ-ΘΕΒ) απόφαση του Δημοτικού Συμβουλίου
* την υπ’ αριθμόν 463/2017 (ΑΔΑ:Ω2ΑΞΩΛΗ-ΒΕΙ) κανονιστική απόφαση του Δημοτικού Συμβουλίου περί καθορισμού τελών κοινόχρηστων χώρων , για οικονομικό έτος 2018 και εφεξής , καθώς και την υπ΄ αριθμόν 565/2018 (ΑΔΑ:Ω4ΧΛΩΛΗ-ΣΔΧ) απόφαση του Δημοτικού Συμβουλίου με την οποία τροποποιήθηκε εν μέρει η 463/2017 ΑΔΣ
* το άρθρο 5 της 329/2018 (ΑΔΑ: 72Ν5ΩΛΗ-ΒΑ3) απόφασης του Δημοτικού Συμβουλίου περί «Κανονισμού Λειτουργίας των Τμημάτων Προσχολικής Ηλικίας"
* την υπ αριθμ. 320/2015 (ΑΔΑ:Ω4ΧΛΩΛΗ-ΣΔΧ) απόφαση του Δημοτικού Συμβουλίου
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* τις διατάξεις του άρθρου 184 του Ν.4365/2019 παρ. 1. και τις διατάξεις του άρθρου 10 της υπ’αριθμ.55/11-3-2020 ΦΕΚ-Πράξης Νομοθετικού Περιεχομένου

**ΑΠΟΦΑΣΙΖΕΙ ΟΜΟΦΩΝΑ**

1Α) Απαλλάσσει από τα τέλη χρήσης κοινοχρήστων χώρων τις επιχειρήσεις που διακόπτουν ή περιορίζουν υποχρεωτικά την λειτουργία τους , λόγω των μέτρων αποτροπής της διασποράς του κορωνοϊού COVID-19 και δεν κάνουν χρήση παραχωρημένου κοινόχρηστου χώρου, σύμφωνα με το άρθρο 13 του από 24-9/20-10-1958 β.δ. (Α΄ 171) για το χρονικό διάστημα που ισχύουν οι περιορισμοί.

1Β ) Σε περίπτωση που έχουν ήδη καταβληθεί ποσά εντός του διαστήματος απαλλαγής, συμψηφίζονται με μελλοντικές απαιτήσεις των τελών

2α ) Απαλλάσσει από το ενιαίο ανταποδοτικό τέλος καθαριότητας και φωτισμού του πρώτου εδαφίου της παρ. 1 του άρθρου 1 του ν. 25/1975 (Α΄ 74) τις επιχειρήσεις που διακόπτουν τη λειτουργία τους λόγω των μέτρων αποτροπής της διασποράς του κορωνοϊού COVID-19, για το χρονικό διάστημα που ισχύουν οι περιορισμοί.

2β ) Σε περίπτωση που έχουν ήδη καταβληθεί ποσά εντός του διαστήματος απαλλαγής, συμψηφίζονται με μελλοντικές απαιτήσεις των τελών

3) Απαλλάσσει τους υπόχρεους καταβολής τροφείων στους βρεφονηπιακούς /παιδικούς σταθμούς του Δήμου Λεβαδέων για όσο χρονικό διάστημα παραμένουν κλειστοί και δεν παρέχουν υπηρεσίες

4) Απαλλάσσει τους υπόχρεους καταβολής διδάκτρων για τους μαθητές του Δημοτικού Ωδείου για όσο χρονικό διάστημα αυτό παραμένει κλειστό και δεν παραδίδονται μαθήματα

**Το Δ.Σ. εξουσιοδοτεί την Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής.**

**Η απόφαση πήρε τον αριθμό 42**

**Ο Πρόεδρος του Δ.Σ.**

**Μητάς Αλέξανδρος**

**ΤΑ ΜΕΛΗ**

|  |  |
| --- | --- |
|  |  |
| Καλογρηάς Αθανάσιος | ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος |  |
| Νταντούμη Ιωάννα | ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια) |  |
| Μερτζάνης Κων/νος |  |
| Γιαννακόπουλος Βρασίδας |  |
| Σαγιάννης Μιχαήλ |  |
| Πούλου Γιώτα |  |
| Κυπραίος Χρήστος |  |
| Γαλανός Κων/νος |  |
| Τόλιας Δημήτριος |  |
| Καπλάνης Κων/νος |  |
| Τζουβάρας Νικόλαος |  |
| Φορτώσης  Αθανάσιος |  |
| Καράλης Χρήστος |  |
| Παπαϊωάννου Λουκάς |  |
| Κοτσικώνας Επαμεινώνδας |  |
| Αρκουμάνης Πέτρος |  |
| Μπράλιος Νικόλαος |  |
| Γερονικολού Λαμπρινή |  |
| Τσιφής Δημήτριος |  |
| Μπαρμπέρης Νικόλαος |  |
| Αλεξίου Λουκάς |  |
| Καραμάνης Δημήτριος |  |
| Πλιακοστάμος Κων/νος |  |
| Χέβα Αθανασία(Νάνσυ) |  |
| Τουμαράς Βασίλειος |  |
| Σπυρόπουλος Δημοσθένης |  |
| Κατής Χαράλαμπος |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |